b'\n_START_ARTICLE_\nKo\xc4\x8da na Gozdu\n_START_PARAGRAPH_\nKo\xc4\x8da na Gozdu (1226 m) je planinska postojanka, ki stoji ob cesti na Vr\xc5\xa1i\xc4\x8d, nad Veliko Pi\xc5\xa1nico. Nekoliko ni\xc5\xbeje je postavljena Ruska kapelica v spomin na ruske ujetnike, \xc5\xbertve sne\xc5\xbenega plazu med prvo svetovno vojno. Prva ko\xc4\x8da, poimenovana Rimlova ko\xc4\x8da, je bila zgrajena leta 1916 za potrebe graditeljev vr\xc5\xa1i\xc5\xa1ke ceste med prvo svetovno vojno. Po vojni je bila preurejena v planinsko postojanko, odprto 2. julija 1922. Zaradi dotrajanosti so jo leta 1979 morali zapreti. Na njenem mestu je bila 24. maja 1986 zgrajena in odprta nova ve\xc4\x8dja in sodobnej\xc5\xa1a postojanka. Upravlja jo PD Kranjska Gora.'